Jinous Nemat Mahmoudi

Si Jinous Nemat Mahmoudi o Jin(o)us Ni (Agosto 7, 1928 - Disyembre 27, 1981) sarong Iranian na metorologo na parasunod kan Baháʼí Faith  asin myembro kan National Spiritual Assembly para sa Iran.

Nanindugan sya tanganing panginotan an meteorolohikong paglilingkod sa Iran. Makalihis na rebolusyon kan 1979, an paglitis sa Baháʼís nagparalabi pa.

Buhay 

Namundag si Mahmoudi kan 1929 sa Tehran. An saro sa saiyang mga magurang paratukdo asin an saro pa nagpublikar nin magasin. An magasin na Tehran Mosavar, istablisado nang marhay asin popular durante kan pagreynar kan Shah kan Iran.

Napukaw an saiyang interes sa siensia asin impormasyon. Naggibo sya nin plano na purbaran asin tipunon an kaaraman para sa ligtas na pagpadanay. An plano nya gamiton an mikropolyo tanganing mapreserbar an sarong impormasyon. 

Sa unibersidad pinag - adalan nya an pisika asin meteorolohiya asin ini nagbunga nin trabaho sa pagprediktar sa kamugtakan nin panahon. Sya an inot na babaeng meteorologo sa Iran. Nagtindog sya tanganing panginotan an Organisasyon Nasyonal na Organisasyon na kabtang kan ministeryo kan saiyang nasyon sa pagdepensa. Igwa sya nin ranggong de-facto sa pagigin heneral. Nagkaigwa man sya nin interes sa deretsos kan mga babayi asin pigpanginutan an Atlas project na nag-iimbistigar sa solar na enerhiya.

Pinakasalan nya si Houshang Mahmoudi, na nag - tau nin mga programa para sa mga aki. Sinda mga myembro kan pagtubod kan Bahai asin igwa sinda nin tolong aki.

Kan 1979 nangyari an rebolusyon asin nabiktima an pagtubod kan Baha’i  asin an mga parasunod kaiyan. 

Nawaran sinda nin trabaho asin nag-istar dangan nagtrabaho nin pasekreto mantang an saindang aki pigpapadara sa luwas kan nasyon tangani na magklase. Inarestar sya kan Disyembre 13 1981 kaiba kan iba pang lideres sa saiyang pagtubod sa sarong Nasyonal na Espiritwal na Asamblea. An iba pa iyo si Sirous Rowshani, Kamran Samimi, Mahmoud Majnob, Jal Azizi, Mehdi Amin Amin, Ezat Fourouhi asin Ghodrat Rouhani. Ginadan sinda  sa paagi nin firing squad kan Disyembre 27.

An namumugtakan kan saiyang lulubngan itinao sa saiyang pamilya kan huri. 200 na parasunod kan pagtubod ni Bahai an ginadan sagkud kan 1998 sa Iran.

Mga reperensya